Cawete -isse 2

Li cawete -isse 2, c' est ene cawete copieye di calcaedjes do francès, leye-minme copieye do latén, po des noûmots k' ont aspité bråmint a cmincî do 19inme sieke : «anårtchisse», «socialisse», «comunisse», «terorisse», «estremisse», «rweyalisse», «ciclisse».

Li cawete -isse est omofone d' ene ôte cawete -isse, sovint po des plaeces, et veyowe do mwais costé («flaxhisse», «frexhisse», «tchinisse»).

 Sourdant 
E walon, di cåze do displouctaedje des dobès cossounes å coron, les deus cawetes francesses -isme et -iste dinèt ene seule cawete : -isse. 

Li cawete -isse 2 a si bén stî ascoyeye e walon, k' elle a rsiervou po des noûmots nén calkés do francès : «fotbalisse», u avou on candjmint d' sinse e walon: buralisse». Mins il egzistént motoit e minme tins e francès d' Beldjike.

 Eployaedje del cawete -isse 2 e walon d' ouy 
Les scrijheus n' ont nole eguegne po-z eployî li cawete -isse po les mots ki s' sicrijhnut avou -iste e francès. 

Mins po les mots avou isme, c' est pus rujhûle. Bråmint des scrijheus wårdèt li scrijha "-isme", mågré k' i n' est nén prononçåve dins l' fonolodjeye classike do walon.

Portant sacwants motîs walons dinèt "-isse" a tot côp bon :
 Motî d' Bastogne : ciclisse (cyclisme)
 Motî da Haust : sôciålisse (social, -iste, -isme)

Les ôtes (Motîs do Coûtchant walon, Motî d' Nivele, Franwal di Nameur tapnut l' côp foû : i n' dinèt rén po "comunisme" u "socialisme".

Adon, po on stîle rissintou come pus "peur", on årè ptchî di replaecî li mot avou -isme på mot avou -iste.
Li comunisse (fr. le communisme) a fwait bråmint do bén, mins eto bråmint do må.
serè replaecî pa 
Les comunisses (fr. les communistes) ont fwait bråmint do bén, mins eto bråmint do må.

 Noûmots d' lanawaire 
Les noûmots po replaecî l' cawete -iste si front spontanêymint des cåzeus et scrijheus.

Les noûmots po replaecî l' cawete -isme divront esse ehåyîs, et spårdous pa les rfondeus : «crustinnisse», «payinnisse», «islamisse», «atletisse».


Sacwants sustantifs avou l' cawete -isse 2 (dedja studyîs sol Wiccionaire)

Isse2